Suntar Chajata
Suntar Chajata (rus. Сунтар-Хаята, jak. Сунтаар Хайата) – kalnagūbris Rusijoje, šiaurės rytų Sibire, Jakutijos ir Chabarovsko krašto teritorijoje. Sudaro Aldano, Indigirkos ir Ochotsko jūros upių vandenskyrą. Nusidriekęs 450 km, iškyla iki 2959 m (Mus Chajos k.). Būdingas aukštikalnių reljefas, plyti ledynai (bendras plotas 2000 km²) ir tarynai (daugiamečiai ampalai, jų plotas 800 km²). Būdingi maumedžių retmiškiai, besikaitaliojantys su krūmynine kalnų tundra.